
DESPUES DI CINCO 
AÑA MINISTER DI 
FINANSA TA NOTA 
PROBLEMA CU 
“OVERTIME” DI POLIS 


PRIJS DI 
CONTAINERNAN 
TIN ALGUN 
LUNA CABA TA 
BAHA Y CU POR 
TA UN SEÑAL DI 
RECESION 


TROONREDE LESA 
PA REY WILLEM 
ALEXANDER 
A NEGLISHA 
PARTNERNAN DI 
REINO HULANDES 


AYERA den oranan di merdia Ministerio Publico compaña pa autoridad a haci un entrada 
Hudicial na un apartamento situa na Paradera. E prome detencion tawata di un hende 
homber haci door di Team di Aresto y despues cu e aresto a tuma luga, e otro teamnan a 
yega despues compaña pa personal di Ministerio Publico. Despues di a rista e apartamento 
y confisca varios articulo di interes a laga trece e transportwagen, cu a bay cu locual parce 
ta pareha di e persona deteni door di team di aresto. E dama cu no ta local a wordo hiba 
Warda di Recherche na Wayaca, por a mira cu e no tawata den boei. Nos a trata di busca un 
statement oficial tanto di parti di Polis y Ministerio Publico pero te cu awor no a haya ningun 
declaracion, pa con chikito cu e por ta. 


DOS PERSONA A KEDA DETENI 


TEAM DI ARESTO CU ENTRADA HUDICIAL 
NA UN APARTAMENTO NA PARADERA 


2 


AWEMainta 
Local 
Diahuebs, 22 September 2022 


G 
obierno ta buscando un argumento valido pa splica tra- 
hadonan publico di con a introduci e medida pa corta 
den overtime pa trahadonan publico por lo pronto y cu esa- 
ki lo a drenta na vigor for di siman pasa dia 15 di September. 
Overtime traha lo wordo converti pa mayoria di trahadonan 
publico, den un forma di “time back” cual ta un estilo cu ta 
ser uza mas tanto den sector di horeca y priva. 


CAft den su ultimo reportahenan a insisti cu gobierno cu 
mientras ta papia di reduccion di gasto di personal por a 
mira cu tin un aumento substancial pa loke ta overtime den 
e aparato gubernamental y tambe pa loke ta aumento di 
gasto di huur di edificionan. 


Inicialmente e decision di gobierno ta mustra cu e decision 
aki pa loke ta overtime, ta pa motibo cu gobierno tin cu cubri 
e costo di e pago di 5% di salario cu a wordo entrega bek na 
trahadonan publico, cual ta parti di e medida di 12.6% cu 
nan mester a entrega. 


Minister di Financia den un reaccion 
riba e medida di pago di overtime, mas tanto 
a dirigi su atencion riba e overtime cu ta ser 
cobra pa cuerpo policial di Aruba, 
mustrando cu for di 2018 te cu 
mita di e aña aki, polisnan a cobra un 
suma 55 miyon florin. 


Segun Minister Xiomara Maduro, gabinete Wever Croes ta 
forsa na para e gasto di overtime di principalmente polisnan 
ya cu pa e aña aki di 2022, den seis luna ya caba polisnan 
a cobra algo mas cu 8 miyon florin y tur cos ta mustra cu 
pa fin di aña, si gobierno no tuma medida contra di over- 
time, polisnan lo surpasa e suma di 10 miyon florin, loke lo 
percura pa mas problema di likides pa gobierno. 


Loke ta notabel di e situacion cu Minister Maduro mes a 
pinta cu cifranan corespondiente, ta e hecho cu ta su gobi- 
erno mes, su persona como minister encarga cu e parti di 
finansa, a permiti e situacion aki Sali for di man te cu awor e 
por bira un problema. 


Hecho ta e medida aki di overtime ta parti di un serie di 
“strafwerk” cu gabinete Wever Croes a haya for di tanto 
CAft como RMR cu nan tin cu cumpli cu nan pa asina lo por 
evita un probabel “aanwijzing.” 


CAft den su rapport di dia 6 di september ultimo a subraya 
lo siguiente: 
“In de begroting is een bedrag van AWG 433 opgenomen 
aan personeelslasten. In de NJN wordt dit bedrag bijgesteld 
naar AWG 426 miljoen, waarmee zal worden voldaan aan de 
personeelslastennorm. 


Om dit daadwerkelijk te realiseren dient Aruba conform ZIJN 
voorstel in het kader van de afbouw van de arbeidsvoor- 
waarden van medewerkers in de (semi)publieke sector en 
gesubsidieerde instellingen over te gaan tot het gedeeltelijk 
bevriezen van roll-overs en het aftoppen van overwerkver- 
goedingen. 


Het CAft constateert echter dat de overwerkvergoedingen 
in de eerste helft van het jaar zijn gestegen ten opzichte 
van 2021. Het CAft adviseert Aruba hierop actief te sturen 
zodat Aruba een daling van de overwerkvergoeding per eind 
2022 realiseert en daarmee voldoet aan de personeelslas- 
tennorm.” 


Aki bon cla un biaha mas CAft ta mustra cu henter e asunto 
aki di tuma medida contra pago di overtime, ta otro idea 
y vision di gabinete Wever Croes II y awor ta parti di e 
puntonan cu no a wordo ehecuta manera palabra pero awor 
ta forsa pa tuma e medidanan aki. 


Si polisnan tabata gana mucho na overtime manera Minister 
Maduro ta duna e impresion di ta e situacion, anto ta e 
mandatario y su gobierno for di 2018 por a ripara cu over- 
time di polis tabata un problema serio pero no a actua. 
Polis tin cu mantene ordo y trankilidad y gobierno di Minister 
Maduro tin cu percura pa un miho maneho financiero y no 
pone e culpa awor riba e forma con polisnan ta trahando. 


Despues di cinco aña Minister di Finansa 
ta nota problema cu “overtime” di polis 

G 
uera di Ucrainia, aunke nos tal biba leu di e país aki, a 
duna e push decisivo pa inflación. E explosicion defin- 
itivo di un crisis cu ta afecta practicamente tur e economi- 
anan. Sinembargo, e aumento di prijsnan a cuminsa rond di 
un aña y mei prome cu e conflicto. Un di e factornan decisi- 
vo den subida di e inflacion tabata e aumento di prijs di con- 
tainernan maritimo y, por lo tanto, e cadenanan di suminis- 
tro. 


Un situacion cu por fin ta mustra di lo mengua. E prijsnan 
di containernan a yega na nan prijsnan maximo na final di 
2021. Un di e rutanan mas caro di comercio exterior cu ta 
esun di India pa Sur America, a sinti prijsnan cu tabata varia 
di entre 15 mil y 16 mil dollar. 


Despues di maart, 2021, e gastonan aki a cuminsa suavisa 
pa cay poco den e di dos trimester. Despues di esey y na 
inicio di aña 2022 economistanan a cuminsa anticipa un 
moderacion di e inflacion, y desde Juni, algo a cuminsa 
cambia. Aunke cu e incertidumbrenan geopolitico ta sigui 
ta na maximo, e prijsnan di materianan prima y di fletanan 
maritimo pa algun luna tin caida cu lo por cuminsa duna un 
alivio na e saco of cartera di e ciudadanonan, desde cu e 
crisis di inflacion a cuminsa cu un aña pasa. 


Pa algun luna caba, analistanan ta notando cu prijs di 
transporte maritimo ta sigui baha, un señal cu un recesion 
mundial por ta na caminda. E caida di prijs ta debi tambe 
cu e volumen di comercio mundial ta reduciendo a conse- 
cuencia di e contraccion di e demanda pa mercancianan, 
segun e ultimo datonan di S&P Global Market Intelligence. 
Aunke cu e tarifanan di fleta tambe a cay debi na reduccion 
den e interupcionnan di e cadena di suministro cu a acumula 
durante e pandemia, gran parti di e caída den demanda di 
container y barco tabata a causa di un menor movecion di 
carga. 


E nivel di congestion na wafnan cu ta menos awo, hunto 
cu debilitacion di yegada di carganan, tabata un di e prin- 
cipal motibonan pakico di e caida significativo di tarifanan di 
fleta. E tension no tey mas. 
Si basa nos mes riba un volumen comercial mas chikito, no 
por spera un congestion asina grandi mas na e wafnan. 
Segun pronostico di Baltic Dry Index, cu ta midi prijs di 
transporte di e principal materianan prima via lama , lo cay 
entre un 20 y 30% pa e resto di aña prome cu e recupera un 
tiki na 2024. 


Esakinan ta indicadornan di un creciente riesgo di un rece- 
sion mundial na momento cu e demanda di e consumidonan 
mes ta baha a causa di e aumento di costo di bida y infla- 
cion. 


Un señal cla di recesion mundial ta ora cu e crecemento 
comercial pega, manera señala recientemente door di 
Organizacion Mundial di Comercio (OMC) su Barometer di 
Comercio di Mercancia, cu ta duna e rutanan di e comercio 
di mercancia den real time. 


Por ehempel loke nan a mustra den luna di augustus ta cu e 
volumento di comercio mundial a pega. E crecemento inter- 
anual di prome trimester di aña a reduci na 3.2% compara 
cu e 5.7% di e ultimo trimester di 2021. 
Aunke OMC a bisa of pronostico cu comercio mundial lo 
aumenta e aña’ki, e duda rond di esaki a subi debi na entre 
otro e conflicto andando ainda na Ucrainia y e aumento di e 
presionnan inflacionista. 


Por a nota e situacion aki tambe den e relato ricibi e siman aki 
di Oficina Central di Estadistica. E ta menciona cu en general 
e importacion a baha. Pero loke ta paga pa e mercancianan 
importa den balor ta mas halto cu ora a importa mas cos. 
E gran pregunta cu ta surgi awo: si e tarifanan di container 
a cuminsa baha, y noticianan internacional manera Mexico 
ta papia di reduccion di casi 50%, con por ta posibel cu aki 
na Aruba ainda no ta sinti nada. Mas bien e prijsnan ta sigui 
subi. 


Cu e demanda pa productonan ta menos ta un hecho, ya 
cu na varios supermercado por mira cu e shelfnan ta mita 
bashi mientras cu por ehempel na PriceSmart riba su cata- 
loga ta indica cu tin basta producto out of stock. E pueblo 
kier sa ki dia e prijsnan ta cuminsa baha. 


Prijs di containernan tin algun luna caba 
ta baha y cu por ta un señal di recesion 

H 
opi a haya e discurso di Rey Wil- 
lem Alexander relaciona cu aper- 
tura di aña parlamentario Hulandes, su 
contenido interesante pero na mes mo- 
mento hopi straño y hasta por papia 
di un contenido descriminatorio. 


Ora cu analisa e contenido, practica- 
mente por conclui cu Aruba simple- 
mente no ta conta como parti di Reino 
Hulandes, tampoco Corsou y Sint 
Maarten, ya cu den e “troonrede” Su 
Mahestad Willem solamente a bisa: 
“Uiteraard steunt het kabinet de 
inwoners van Caribisch Nederland op 
Bonaire, Sint Eustatius en Saba, die 
ook te maken hebben met stijgende 
prijzen.” 


Y esaki despues di a duna e tres otro 
“islanan” ACS sosten di likides durante 
di e pandemia. 
Sinembargo no por punta dede riba 
Rey Willem Alexander ya cu e ta lesa 


un mensahe di Gabinete Mark Rutte IV, 
mustrando e vision cu e gabinete aki 
tin tanto pa Hulanda como pa Caribisch 
Nederland, sin duna atencion na otro 
partnernan di Reino. 


Ora cu menciona cu e mensahe di 
gabinete Rutte IV ta descriminatorio, 
por mustra riba e forma con ta bay 
atende cu e situacion di crisis finan- 
ciero cu tin na e momentonan aki rond 
mundo, lubidando kico ta responsabi- 
lidad di mesun gobierno di Reino aki pa 
yuda tur envolvi como partner di Reino 
Hulandes. 


“Een direct gevolg van de oorlog en de 
internationale sancties tegen Rusland 
is dat gas, elektriciteit en voedsel flink 
duurder zijn geworden. De gevolgen 
voor mensen, gezinnen en bedrijven 
zijn ernstig. Financiële problemen 
leiden tot meer schulden, faillisse- 
menten, 
gezondheidsproblemen 
en 
kinderarmoede. 


Het is pijnlijk dat steeds 
meer mensen in Nederland 
moeite hebben met het 
betalen 
van 
hun 
huur, 
boodschappen, zorgpremie 
of energierekening. Daarom 
komt het kabinet met een 
ongekend fors maatregelen- 
pakket van ruim 18 miljard 
euro, vooral ten behoeve 
van de lage en middeninko- 
mens.” 


Lo tabata na su luga pa 
ora cu a papia di “meer 
mensen in Nederland, Rey 
a menciona Koninkrijk der 
Nederlanden, ya cu ta dificil 
pa separa cosnan for di otro, 
sigur si ta papia di derecho 
igual y respet igual. 


No ta na Hulanda so e consecuenci- 
anan di crisis financiero ta dal duro 
pero sin duda e ta mustra descrimi- 
natorio ora cu ta pone 18 miljard euro 
pa yuda esunnan di entrada abou y 
poco recurso, pero ta dicidi di no sigui 
sostene Aruba cu yudansa di likides. 


Por cuestiona e forma con gabinete 
Wever Croes ta hibando su maneho, su 
falta di respet pa palabracionan acorda 
pero pa castiga henter un pueblo 
c’un medida cu tur hende sa cu lo tin 
“ernstige gevolgen,” ta realmente 
demasiado fuerte. 


CUIDO MEDICO 
“Een 
belangrijke 
vraag 
voor 
de 
toekomst blijft hoe goede en persoon- 
lijke zorg voor iedereen beschikbaar en 
betaalbaar blijft. Nieuwe oplossingen 
zijn nodig. Daarin staat het begrip 
passende zorg centraal. 
Dat betekent: voor iedereen de juiste 
zorg op de juiste plek op het juiste 
moment. 
Door 
de 
eerstelijnszorg 
van huisartsen en wijkverpleging te 
versterken, kunnen meer mensen dicht 
bij huis worden geholpen.” 


Mientras cu gobierno di Rutte 
ta pone Su Majestad papia 
den su discurso di “goede en 
persoonlijke zorg” tin cu corda 
e cuido aki no por conta 
solamente pa esunnan biba na 
Hulanda pero tambe den otro 
partinan di Reino Hulandes. 


Cu mester reorganisa AZV ta algo indis- 
cutibel pero pa drecha esaki a costo di 
mesun hendenan cu tin cu wordo yuda, 
ta algo cu ta tumando luga den refor- 
manan anuncia pa basta gastonan di 
AZV. 


Troonrede lesa pa Rey Willem Alexander 
a neglisha partnernan di Reino Hulandes 

A 
ruba Trade and Industry Association (ATIA) a tuma 
nota siman pasa cu sindicatonan a vocifera nan disgus- 
to riba e proceso encuanto e “Congreso Nacional riba ley 
laboral”. Como gremio comercial, ATIA a sugeri, pa sigui cu 
e presentacionnan di e experto ariba e recomendacionnan 
di e reforma laboral (E1) y tambe siguridad social (E4), di e 
“Landspakket”. Alabes tambe bin na un fecha nobo, hunto 
cu e sindicatonan, unda si lo por dialoga pa yega na un so- 
lucion corecto pa nos isla. 


Ley Laboral igual 
Como gremio nan lo kier mira cu e leynan laboral riba mes un 
nivel cu tur pais di Reino Hulandes. E reforma di e ley laboral 
conhuntamente cu e ley di siguridad social mester percura 
pa nos economia bira uno mas productivo y progresivo den 
nos region. 
Un mercado laboral cu siguridad cu tin trabou pa tur 
Arubiano cu kier y por traha. “Como comunidad nos tin cu 
corda cu un economia ta depende di ambos, e 
dunado di trabou y tambe e empleado, un no por 
biba y traha sin e otro.” 


Contract temporal 
Con pa haci e economia uno mas robusto, produc- 
tivo pero alabes mas agil ta pa kita e rekisi- 
tonan di e articulo 614a di Burgelijk wetboek 
II, e famoso articulo 1613x bieu cu ta data di 
aña 1992, pues 30 aña pasa. Sindicato a bin cu 
un ponencia cu lo tin un “proeftijd” di dos aña. 
Esaki no ta corecto. 
Loke si por pasa ta cu awo un doño di trabou por 
duna un contract pa 1 aña y extende pa 1 aña 
mas y despues e empleado lo ta “vast in dienst”. 
E proeftijd lo keda 2 luna pasobra esey ta ancla 
den ley y no por cambia esey. 


Awo e ley ta dicta cu por 
duna un contract temporal 
pa periodo solamente unda tin 
mester di ayudo extra y solamente 
3 biaha den 2 aña. 


E excepcion aki a bin di temporada Aruba tawata 
conoce “high season” unda por tuma un persona 
pa e periodo ey di solamente 5 luna. 
En berdad, Aruba no conose “high season” mas 


manera den pasado pasobra grado di ocupacion na hotelnan 
ta consistente henter aña. Awo lo tin un chens pa tuma un 
persona cu un contract di 1 aña y extende un biaha. Pues 
den dos aña e empleado tin trabou pa 24 luna en bes di 15 
luna total. Kico abo como empleado lo prefera? 


Mercado agil y productivo 
Esaki lo haci e mercado uno mas agil y productivo, unda 
companianan lo por expande mas facil creando mas posi- 
cion. E meta ta pa tin trabou pa tur hende, esey ta loke 
kiermen “job security” (siguransa di trabou). Remarcabel 
ta cu den LMA di Gobierno SI tin posibilidad di contract 
temporal, pero pa sector priva no. 


“Como gremio nos kier anuncia cu nos lo bay den e dialogo 
“den buena fe” manera ta wordo bisa, pa por yega na un 
solucion cu lo hiba Aruba su economia y tambe como pais 
dilanti.” 


ATIA kier contracto laboral di mesun 
nivel cu tur pais den Reino Hulandes 

M 
undo henter a pasando den tem- 
ponan dificil, caminda e impacto 
di e pandemia di covid, combina c’un 
guera entre Rusia y Ukraina, a hinca e 
economia mundial den problema y ta 
causando problemanan social, finan- 
ciero y economico den mayoria di pais 
rond mundo. 


Rey Willlem Alexander den su mensahe 
cu el a duna na Parlamento y pueblo 
Hulandes, ta menciona algun punto 
cu ta lanta hopi pregunta si e expre- 
sionnan aki ta haci cu tur seriedad di 
gobernantenan of si esakinan tabata 
simplemente palabranan pa e momento 
di gala aki den Parlamento Hulandes. 


Un di e mensahenan cu tabatin un 
contenido hopi significante y dramatico 
ta caminda Su Mahestad a declara: 
“Een direct gevolg van de oorlog en de 
internationale sancties tegen Rusland 
is dat gas, elektriciteit en voedsel flink 
duurder zijn geworden. De gevolgen 
voor mensen, gezinnen en bedrijven 
zijn ernstig. 


Financiële problemen leiden tot meer 
schulden, 
faillissementen, 
gezond- 
heidsproblemen en kinderarmoede. 
Het is pijnlijk dat steeds meer mensen 
in Nederland moeite hebben met het 
betalen van hun huur, boodschappen, 
zorgpremie of energierekening.” 


Desaroyonan cu tambe ta conoci aki 
na, sigura ora cu gobierno Hulandes ta 
di opinion cu tanto electricidad como 
alimentacion a bira hopi mas caro na 
Hulanda y caminda aki na Aruba e no 
ta diferente. 
Un desaroyo cu gobierno Hulandes 
ta insisti cu esaki ta conduci na crea- 


mento di mas debe, luganan cu ta bati 
bancarota, problemanan serio di salud 
y mas serio ainda, pobresa bou di 
muchanan. 


Hasta Rey Willem Alexander a señala 
e opinion di gobierno cu ta mustra cu 
ta doloroso pa mas y mas hende na 
Hulanda, tin problema serio pa paga 
nan huur di cas, pa cumpra comes- 
tibel, paga cuentanan medico y paga- 
mento di awa y electricidad. 


Desaroyonan cu tambe ta conoci aki na 
Aruba y caminda e situacion den comu- 
nidad ta ainda mas serio cu e situacion 
na Hulanda pero asina mes den un 
periodo di recuperacion di e pandemia 
cu a wordo afecta awor pa efectonan 
di e guera na Europa, Hulanda ta forsa 
pa CAft primi saca delaster un florin 
hunto cu gabinete Wever Croes for di 
cartera di pueblo di Aruba. 


Aki tin cu señala cu analisando e 
discurso di Su Mahestad, e situacion 
lo por tabata diferente si for di 2018 
gabinete Wever Croes I y II, a respeta 
acuerdonan firma, a mustra mas 


respet pa tanto conseho y recomenda- 
cionnan cu CAft den nomber di gobi- 
erno Hulandes tabata sugeri. 


Contenido di e mensahe di gabinete 
Rutte IV, ta mustra cu tin espacio pa 
dialoga, espacio pa sinta den forma 
serio y responsabel pa atende cu 
mesun situacionnan dificil cu tin na 
Hulanda, cu tin tambe aki na Aruba. 


Ta papiando di un Landspakket, 
medida den AZV, medida den finansa 
di gobierno, introduccion di un BTW 
of aumento di BBO den un periodo cu 
esaki lo debilita ainda mas e poder di 
compra di e ciudadano. 


CAft su hendenan mester ta na altura 
di esaki y si gabinete Wever Croes II ta 
un obstaculo pa yega na e posibilidad 
pa hiba dialogo mas serio y respon- 
sabel, gobierno Hulandes por haci loke 
ya a haci den pasado caba, 
esta di pidi otro gobierno di MEP bay 
cas pa asina pueblo por haya oportun- 
idad di eligi un gobierno cu ta conta 
c’un sosten y aprobacion masal di e 
pueblo votado. 


“Troonrede” a mustra pobresa di 
Hulanda pero no di Aruba 


CAft tin responsabilidad pa raporta esaki 

D 
epartamento Meteorologico di Aruba ta vig- 
ilando un ola tropical den parti zuidoost di 
Caribe. E sistema tin un chens grandi di sigui de- 
saroya y bira un ciclon tropical den proximo 2 te 
5 dia. 
Ayera merdia 2:00 e ola tropical (wave) aki 
tabata situa mas o menos na 59W, cu su parti 
dilanti na 150km oost di e islanan mas zuid den 
oost di Caribe. 
Cu e curso actual e wave aki ta bay move den 
parti zuid di e islanan mas zuid di area di Caribe 
entre awe y diahuebs. E wave ta ser acompaña 
pa awasero pisa y mal tempo y ta move west 
te west- noordwest rond di 35 km/h y e tin un 
chens grandi den proximo 2 te 5 dia pa e sigui 
desaroya y bira un ciclon tropical. 


Impacto riba e weer local: 
E sistema ta mucho distante ainda pa tin alerta, 
watches of warnings. 
Sinembargo Departamento Meteorologico di 
Aruba lo continua vigilando e sistema aki y si 
ta necesario emiti e boletinnan necesario den e 
caso ey. 


Ola Tropical activo oost di islanan mas 
zuidoost di Caribe afectando Aruba 

D 
en lineanan grandi Minister Xiomara Maduro ta splica riba 
e trabaonan cu a wordo realisa den e prome aña di gober- 
nacion Gabinete Wever-Croes II. COVID19 a afecta nos finan- 
sa publico grandemente y den e prome aña di gobernacion nos 
a dedica pa reduci e deficit cu e pandemia aki a trece cu ne pa 
Aruba. E deficit di 1028 miyon florin ta wordo reduci grande- 
mente den apenas 3 aña di tempo. Tur esfuerso ta dirigi pa 
Aruba por conoce atrobe un surplus. 


Gobierno a sa di cumpli cu tur su debernan financiero 
Den e prome aña di gobernacion, Gobierno a sa di cumpli cu 
tur su debernan financiero y a traha pa mantene e credibilidad 
financiero di nos pais. Aruba a mantene su rating di inversion 
cerca Standard & Poor’s y Fitch cu a cambia Aruba su rating 
di negativo pa stabiel, cu ta un noticia positivo pa Aruba por 
atrae inversionistanan. 


Aruba ta score positivo den e lucha contra labamento di placa 
y financiamento di terorismo 
Un otro logro pa Pais Aruba ta e evaluacion positivo 
cu Aruba a ricibi di Caribbean Financial Action Task 
Force (CFATF). Aruba y Bermuda tabata e unico 
dos paisnan den region di Caribe cu un score posi- 
tivo den e lucha contra labamento di placa y finan- 
ciamento di terorismo. Esaki ta un señal fuerte na 
inversionistanan cu Aruba su sistema financiero ta 
uno integro. 


Ta sigui cumpli cu condicionnan di Hulanda pa 
ricibi sosten di likides y cu Landspakket 
Gobierno a sigui traha na un forma constructivo 
pa sigui cumpli cu e condicionnan di Hulanda pa 
por ricibi sosten di likides y tambe pa por cumpli 
cu e Landspakket acorda entre Hulanda y Aruba. 
Pa nos Pais por ta mas fuerte y resiliente den 
cuadro di e ehecucion di e Landspakket a intro- 
duci un garantia di deposito pa sigura stabilidad di 
nos sistema financiero y proteccion di e consum- 
idor. A haci investigacion riba, entre otro, maneho 
y otorgacion di subsidio y ta bay fortifica e funcio- 
namento di e departamentonan crucial pa maneho 
financiero di Pais Aruba. 


Gobierno ta trahando riba cambionan pa un 
sistema fiscal mas simpel y husto 
Riba tereno fiscal gobierno a prepara cambionan 


pa yega na un sistema fiscal mas simpel y husto pa Aruba. Na 
comienso di aña a organisa sesion di ‘stakeholders’ pa asina 
haya informa, ricibi comentario y sugerencia di varios gremio. 
A prepara pa e introduccion di un sistema di BTW, pero debi na 
e inflacion mundial creciente, a pospone esaki y na su luga ta 
prepara un ‘Plan di Impuesto 2023’ cu ta keda presenta fin di 
september proximo. 


Gobierno ta presenta Presupuesto 2023 na tempo 
Riba e tereno presupuestario, Gobierno a traha pa cumpli 
na presenta presupuesto 2023 na ora, conforme locual nos 
Constitucion ta prescribi. Esaki despues di 15 aña cu Gobierno 
no a logra entrega presupuesto na ora na Parlamento di Aruba. 


A contene gasto di personal y baha gasto di servicio y 
producto 
Den e prome aña di gobernacion a traha na un manera respon- 
sabel pa reduci gasto di gobernacion door di contene gasto di 
personal y baha gasto di servicio y producto. Tambe a percura 
pa hiba un maneho di no crea debe innecesario, pa asina baha 
e presion riba nos finansa publico. 


Minister Maduro ta enfatisa, cu den e temponan dificil aki, 
Pueblo por tin e trankilidad cu trabou serio ta wordo haci pa 
Aruba por conoce stabilidad financiero na bienestar di un y tur. 


Minister di Finansa ta elabora riba 
trabaonan di e prome aña di gobernacion: 
Gobierno a sa di cumpli cu 
tur su debernan financiero 

AWEMainta 
Local 
Diahuebs, 22 September 2022 


D 
irector di DOW Marlon Croes a elabora riba e situacion 
di mantencion di Fontijnnan cu tin den Oranjestad. Ac- 
tualmente tin 3 fontijn, (1) Plaza Padu patras di Bestuur- 
skantoor, (2) Plaza Daniel Leo, (3) situa entre Penha y La 
Moderna. 


Fontijn Plaza Padu 
E ekipo di luz y sistema di cashi di coriente a wordo vandalisa, 
consecuentemente e luznan no ta cende. Aworaki ta den 
proceso di haci mantencion grandi riba dje. A pidi piedranan 
nobo pa e fontijn y trabounan a cuminsa di kita e piedranan 
daña cu tabatin prome. Lamentablemente durante e periodo 
di mantencion e contratista a bira malo un tempo cual a 
trece algun tardansa, pero e siman aki nan a reanuda trabou. 
Ta calcula pa dentro di 1 pa 2 siman lo keda cla cu esaki. 
Ademas tin contratista atendiendo cu e cashi di coriente pa 
e luznan drenta den funcion bek. 


Fontijn Plaza Daniel Leo 
E fontijn aki tabata tin un problema mas grandi compara 
cu esun di Plaza Padu. Tabatin dos palma den baki na e 
fontijn, cu durante ultimo añanan a crece y bira grandi. 
Consecuentemente nan a scheur e muraya di e fontijn, 
pues a transplanta e palmanan aki pa Bushiri. Asina mesora 
e trabounan di mantencion a cuminsa riba e muraya di 
e fontijn aki. Trabou tin cu sigui pa drecha piedranan y 
tegels cu a daña pa cual a haci e pedido pa esakinan. 
Lamentablemente e piedranan cu mester pa e fontijn aki 


no ta disponibel aworaki na Aruba, pero manera cu ricibi 
esakinan lo reanuda e trabou pa finalisa esaki prome cu fin 
di aña. Mester menciona cu e cashi coriente y e luznan ta 
bon, pues manera cu materialnan cu falta yega, lo finalisa 
e trabou pa fin di aña e fontijn Plaza Daniel Leo ta den bon 
condicion. 


Fontijn memey Penha y La Moderna 
A tuma nota cu tin basta molester di e fontijn aki ora cu e ta 
den operacion vooral cu awa. Pa e motibo aki DOW a hacie 
ful bashi actualmente. 


E fontijn ta den planificacion pa mantencion grandi tuma 
luga na dje den curso di 2023. Pero considerando e situa- 
cion di molester, mester hiba discusion amplio den seno na 
DOW, cu gobierno y gremionan comercial, pa wak futuro di 
e fontijn aki y kico ta e miho manera pa atende cu esaki. A 
haya diferente oido di diferente angulo cu ta indica pa miho 
elimina e fontijn, pa motibo di e molester y pues lo evalua 
kico ta mas miho. 


Sr. Croes a expresa cu si elimina e fontijn pa via di e molester, 
esaki kiermen cu ta “give in” den e desaroyo di caya grandi 
den su totalidad. E otro opcion ta pa drech’e y haci e 
trabounan necesario pa keda mantene den bon condicion y 
trece e atributonan cu ta mehora caya grandi por ehempel 
bon iluminacion, bon servicio di limpiesa, bon mantencion y 
mas wowo den caya, cu e ora e molester lo por wordo reduci. 


Ta ehecuta plan di 
mantencion pa fontijnnan 

AWEMainta 
Politica 
Diahuebs, 22 September 2022 


“D 
urante tratamento di presupuesto di DOW un biaha 
mas, manera semper mi a duna atencion special na 
e condicion di e careteranan di mi districto di Noord. Duran- 
te e reunion publico mi a indica cu mi ta super contento cu 
trabounan di mantencion a tuma luga riba algun caretera 
principal den Noord. Un necesidad cu mi tin hopi aña ta bin 
ta indica,” esaki Parlamentario di fracción di MEP Shailiny 
Tromp Lee tal bisa den un declaración. 


El a papia di loke a haci caba. Entre otro a papia di e caminda 
cu a cuminsa cu ne ta esun di rotonde MFA Noord direccion 
Westpunt, un caminda principal y hopi importante, cu sigur 
tabata rekeri di un mantencion. E fase te cu Café 080 a keda 
finalisa y sigur a trece e alivio necesario. 
Gobierno a informa cu pa 2024 lo sigui cu e caminda prin- 
cipal aki cu ta bay te cu Westpunt. Fondonan ta limita pero 
contrario na 2020, 2021 y 2022 pa 2023 en adelante si 
Gobierno lo pone fondo pa mantencion di caminda. 


Otro caminda cu ya pa algun aña el a pidi atencion 
pe pasobra e ta rekeri di atencion urgente, ta esun 
banda high rise hotel. Den pasado Gobierno 
a indica cu ta den combersacion cu AHATA y 
demas stakeholders. E caminda aki ta den un 
estado basta malo y no por sigui pospone su 
renovación. 


Banda cu e ta un caminda principal, e ta un di e 
camindanan mas uza pa turistanan cual sigur 
por impacta con nan ta experiencia nos isla. 
Gobierno a indica cu e caminda aki tin prio- 
ridad na e momentonan aki, y e proyecto ta 
pa 95% cla. Intencion ta pa cuminsa 
na 2023 cu ne, unda lo drecha 
e caminda, pone trottoir, 
iluminacion y traha riba e 
riolering. Stakeholders y 
AHATA ta involucra den 
e proyecto. 


E 
caminda 
di 
Frans 
Figaroa 
pa 
Superfood ta otro 
caminda cu mester 
di 
su 
atencion. 


E ta un ader principal di Noord cu alabes ta un conexion 
importante cu Sasaki. Gobierno a informa durante e reunion 
publico cu e caminda aki tambe ta riba planning pa 2023. 


“Mas cu claro durante e reunion mi a accentua cu mi ta hopi 
contento cu e crusada na Wendy’s Palm Beach, cu a cera dia 
7 di augustus di 2020, a keda converti den un rotonde. 


Diabierna siman pasa el a habri parcialmente pa automo- 
bilistanan y pa dia 23 di september e lo habri completa- 
mente. No obstante e hecho cu mi ta consciente cu Aruba 
su fondonan ta limita y cu embeyecemento sigur no ta un 
prioridad, a sugeri na Gobierno pa conhuntamente cu por 
ehempel sector di horeca yega na un manera pa hunto haci 
algo bunita cu e rotonde importante aki. Gobierno a indica cu 
mediante di Minister Maduro ta trahando 
riba e posibilidad di pone un obra di 
arte di un artista aki.” 


Parlamentario Shailiny Tromp-Lee (MEP): 


Diferente caminda den Noord lo bay 
haya e renobacion necesario 

AWEMainta 
Comunidad 
Diahuebs, 22 September 2022 


W 
omen’s Club of Aruba (WCA) a ser funda 88 aña 
pasa, dia 17 di september 1934. Sra. Lucy Smith, 
casa di Sr. Lloyd G. Smith, presidente di Refineria di Lago a 
organisa e prome reunion na Club di Lago den Colony. Na 
e reunion aki tabatin 
150 hende muhe presente. 


A instala e prome directiva, dia 1 di october di e mesun aña, 
despues cu a tene un eleccion. E directiva tabata consisti 
di un presidente, vice-presidente, tesorera y secretaria. 


Tres aña despues General Federation of Women’s Club 
(GFWC) a invita WCA pa afilia su mes na e federacion. E 
momento ey, GFWC tabata existi caba pa casi 50 aña. E 
directiva a acepta e invitacion pa bira miembro di GFWC y 
te dia di awe WCA ta miembro. 


Actualmente, WCA ta consisti di 122 miembro. Den trans- 
curso di añanan WCA a ehecuta diferente proyecto tanto 
pa nos adulto mayornan, hende muhenan, hoben- y 
muchanan. Un di e proyectonan di mas grandi ta esun di 
‘Dress a Child’ na unda tur fin di aña ta bisti muchanan cu 
ta bin na remarca pa esaki. Tur luna, un comision ta bishita 
e Casnan di Anciano pa hunga bingo cu nos grandinan, 
celebra Dia di San Valentino, Dia di Betico, Dia di Mama/ 
Tata y Pasco. 


Pa cuida nos Medio Ambiente, WCA a bin cu e proyecto pa 
reparti saco di plastic special pa hinca den auto pa asina 
conscientisa comunidad pa no tira sushi fo’i bentana. 
Tambe a organisa e prome dia di limpiesa rond di Aruba 
hopi aña pasa y pa varios aña a haci e proyecto di Medio 
Ambiente goes to School pa e alumnonan di prome klas di 
scol basico. 


WCA ta e pionero den loke ta conscientisacion di cancer na 
pecho, HIV/AIDS, Violencia Domestico y hopi otro proyecto 
mas. 


E directiva actual kier a felicita tur miembro cu e di 88 aniver- 
sario di club y alabes gradici nos Miembro Honorario Sra. 
Hanneke Boekhoudt, pa su presencia y tur otro miembro 
y invitado cu a bin celebra cu nos dia 17 di september 
ultimo. 


Fotonan pa cortesia di Emperatriz Perdomo 


Women’s Club of Aruba a 
celebra su di 88 aniversario 

AWEMainta 
Comunidad 
Diahuebs, 22 September 2022 


D 
iamars atardi a tuma luga e prome 
‘Community 
Talk’ 
di 
Arubaanse 
Vereniging voor Accountants (AVA) na 
Renaissance Wind Creek Aruba Resort. 
AVA conhunto cu ENDYMION Perman- 
ente Educatie B.V. a organisa un debate 
tocante ‘Integridad, cultura y e desar- 
oyonan den e ramo di Corporate Gover- 
nance’. Panelistanan Margreeth Kloppen- 
burg, presidente di NBA Faculty of Eth- 
ics, Culture & Behavior, Jeannette Solog- 
nier, specialista di AML y forensico y di- 
rector di Compra N.V. Hubert Dirks a de- 
bati extenso hunto cu e publico presente 
riba diferente topiconan interesante. 


Den nan trabao diario, accountantnan 
funcionando como external auditors, pero 
tambe esnan cu ta traha den compania 
(publico) sa encontra dilemanan etico. E 
tema di integridad, cultura y corporate 
governance a trece un discusion intere- 
sante tocante iregularidad y fraude pero 
tambe e retonan den aplica procedura y 
standardnan riba un isla chikito na unda 
tur hende conoce otro. 
E consecuencia di trato preferencial 
pa esnan conoci, ta hunga un rol ya cu 
ta perde e percepcion di fair chance 
pa un y tur. Durante e debate tambe a 
papia di un concepto di ley nobo pa un 
‘Corporate Governance Code’. Den e 
siguiente lunanan lo tin meetings cu dife- 
rente stakeholders pa duna nan input y e 
Asociacion di Accountants sigur lo ta un 
di e stakeholders nan cu por trece hopi 
input den esaki y yuda trece mas trans- 
parencia den proceduranan. 


E Community Talk tin como obhetivo 
pa dialoga cu comunidad riba diferente 
topico manera e dilemanan etico y comb- 
ersa cu miembronan den e sector ta yuda 
trece perspectivanan nobo y diferente. E 
directiva di AVA ta contento cu un evento 
exitoso y AVA ta compromete su mes pa 
sigui organisa eventonan y charlanan 
den futuro pa ofrece nan miembronan 
y stakeholders mas perspectiva y asina 
aporta na comunidad di Aruba. 


Asociacion di Accountants cu exitoso ‘Community Talk’ 

AWEMainta 
Comunidad 
Diahuebs, 22 September 2022 


S 
tichting Musica ta den pleno preparacion 
trahando cu hopi entusiasmo riba nos Fes- 
tival 2023. 
Durante reunion exitoso cu lidernan di bandanan, 
sponsornan y Smac, a palabra e cambionan cu 
ta wordo introduci pa e siguiente temporada di 
Carnaval 69. 
Preparacionnan a cuminsa pa un tempo caba 
y Stichting Musica ta hopi satisfecho di por 
anuncia cu e Aruba Caiso & Soca Monarch lo 
cuminsa den luna di November cu e final lo ta na 
fin di januari 2023. Un cambio cu lo tuma luga ta 
cu Caiso Soca lo drenta den nos barionan. 
Den luna di november respectivamente 12, 19 y 
26 lo tuma luga e pre-final cu lo keda presenta 
den Centro di Bario Dakota, Centro di Bario 
Playa Pabao y Centro di Bario Brasil. Esaki ta 
encera cu nos musiconan ya caba ta preparando 
pa competi den e barionan den proximo luna 
di November, dunando amplio espacio pa cada 
produccion resona y biba den pueblo. 
Na januari 2023 lo continua cu e musica y e 
ambiente di Caiso y Soca finals. Aruba Caiso & 
Soca Monarch finals lo tuma luga diabierna 27 
di januari y e gran competencia final di “Super 
Soca Saturday” lo ta diasabra 28 di januari, 
2023. 
Nos ta sumamente entusiasma pa nos rueda di 
prensa oficial unda Stichting Musica lo informa 
tur e detaye nan di Aruba Caiso & Soca Monarch. 
Cu esaki Stichting Musica ta informa nos dushi 
pueblo tur desaroyo nan relata na e festival di 
mas grandi di Aruba. 


Stichting Musica ta trece Aruba 
Caiso & Soca Monarch den bario! 

AWEMainta 
Comunidad 
Diahuebs, 22 September 2022 


P 
rome biaha ICAO ta manda un “All Women’s Team” riba 
un mision 
Desde comienso di aviacion na mundo, hende muhe tabata 
involucra den desaroyo di avion, helicopter y tambe biahenan 
espacial. Hende muhe den aviacion ta un causa cu ya for di 
aña 1907 ta den desaroyo. Y aunke cu tabata tin restric- 
cionnan unda nan solamente tabata permiti pa fungi den un 
rol di apoyo den e industria, p.e. stewardess (flight atten- 
dant), esaki no a stop pa persigui careranan den e sector di 
aviacion. 


Na aña 1970, participacion di hende muhe den e sector di 
aviacion a mira un aumento drastico desde segunda guera 
mundial pero e porcentahe global di hende muhe den 
aviacion ainda ta hopi abou, cual ta aproximadamente 3 
porciento. 


Esfuersonan pa hisa e participacion di e ser femenino den tur 
area di aviacion ta un di e metanan cu ICAO (Organisacion 
Internacional di Aviacion Civil) ta trahando pe y den e ultimo 


siman, Aruba tabata tin e honor di ta e prome Pais cu ICAO ta 
manda un “All Women’s Team” di expertonan pa un mision. 


Tambe tin cu duna palabra di elogio na nos profesionalnan 
femenino cu ta forma parti di e team di inspectornan, beleids- 
medewerkers, y otro expertonan di Directie Luchtvaart 
Aruba y cu ta kibrando stigmanan(breaking barriers) encu- 
anto hende muhe nan funcion, den e sector di aviacion aki 
na Aruba. Ta gradici tur e profesionalnan femenino aki pa 
tur e contribucion remarcabel y nan compromiso continuo 
pa eleva e nivel di aviacion aki na Aruba. Esaki sigur ta un 
logro remarcabel pa loke ta trata igualdad, diversidad y 
inclusion di genero. Un causa cu Gobierno di Aruba ta para 
firmemente p’e. 


“E ta un honor pa Aruba por ta parti di e historia aki den 
aviacion, y ta actua como curashamento pa nos hendenan 
y sigur e futuro generacion cu ta soña di drenta e sector 
di aviacion”, minister di transporte, Sr. Ursell Arends ta 
remarca. 


ICAO ta asisti Aruba cu un team di 
expertonan cu ta marcando historia 

AWEMainta 
Deporte 
Diahuebs, 22 September 2022 


E 
lliott Loonstra PLY a participa na 
e di tres ‘Para Pan Am Series’ na 
Sao Paulo, Brazil dia 15 di september 
2022. E evento a tuma luga na e ‘Cen- 
tro Deportivo Paralimpico Brasileiro’ y 
tabata tin participacion di 11 pais di 
e regionnan Pan Am, Europa y Asia. 
E evento aki tabata exitoso pa Elliott 
Loonstra PLY como cu el a gana e me- 
daya di brons. 
Loonstra su prome pelea tabata contra 
di Colombia y di un principio e tabata 
tin bentaha. E pelea e termina na 
fabor di e team di Aruba asina hibando 
nan pa e semi final contra di Brazil. 
E pelea semi final contra e Brasilero 
a cuminsa cu Elliott Loonstra PLY na 
bentaha pero na final a termina na 
fabor di e Brasilero cu ultimamente a 
bira campeon di e competencia. Elliott 
Loonstra PLY a logra yega podium den 
e competencia aki, haciendo esaki su 
di dos medaya di brons pa e aña aki. 
Cu e resultado aki, Elliott Loonstra 
PLY su ranking mundial ta mehora y 
e ta posiciona su mes for di 10 pa di 
7 luga poniend’e den un bon posicion 
pa e competencianan otro aña na 
Santiago, Chile. 
E siguiente competencia pa Elliott 
Loonstra PLY y su team lo ta na e 
‘World Para Grand Prix’ cu lo tuma luga 
na Manchester, Inglatera na october 
binidero. Elliott Loonstra PLY a wordo 
invita pa e ekipo nacional Mexicano 
di Para Taekwondo pa entrena hunto 
cu nan na CNAR (Centro de Alto 
Rendimiento) na Mexico. Pronto Elliott 
Loonstra y su coach Luciano Mazzeo lo 
ta biahando cu speransa di por logra 
podium na Manchester, Inglatera. 
Elliott Loonstra PLY kier duna recon- 
ocimento na su famia, CEMEDAR 
(Centro Medico Deportivo Aruba), 
BodyZone Fitness y Roro Fitness pa 
e apoyo duna na dje durante di su 
preparacion. 


Elliott Loonstra PLY ta trece medaya 
pa Aruba di e ‘Pan Am Series’ 

AWEMainta 
Corsou 
Diahuebs, 22 September 2022 


WILLEMSTAD - Remarcabel den e caso aki ta e enorme 
discrepancia si ta trata di droga. Tur hende sa cu na Hulanda, 
(lesa Ministerio Publico den e caso aki) y Corsou (polisnan di 
Corsou) ta atende completamente otro si ta trata di droga. 
Na Hulanda ta bon conoci cu ta mucho mas flexibel si ta trata 
di droga, siendo na Corsou, te ainda droga ta considera un 
problema serio. Esey ta e linea cora cu ta core den e caso 
aki tambe. Ministerio Publico ta para duro riba e sintimento 
di e alumnonan y nan mayornan y ta considera e forma con 
e listramento a tuma luga casi un pica mortal. 
No mester perde tampoco for bista cu Manixcollege no ta 
cualke scol na Corsou, ta un di e scolnan altamente clasifica 
pa su bon resultadonan. Ayera mainta mita di nuebe a 
cuminsa cu tratamento di e caso di agentenan policial 
R. Jacobus, R. Josefa y R. Martis, kendenan ta acusa di a 
surpasa nan autoridad den e listramento pa haya droga y 
arma di candela na e scol. Muchanan a haya nan ta baha 
carson, como tal a sinti nan mes rebaha. Natural ta hopi 
ferfelo pa e alumnonan inocente. 
Pero, no mester perde for di bista cu ta trata aki di un di e 
scolnan cu den boca di pueblo lamentablemente ta conoci 
como un di e neishinan di droga na Corsou. 
Na nomber di Ministerio Publico tabata presente fiscalnan 
señora H. Leepel y mr. Niks. E hues cu ta tratando e caso ta 
mr. J.Snitker. 
Polis Martis (kende tabata e hefe durante e accion na 
Marnixcollege) a splica cu tabata trata aki di investigacion 


pa detecta droga y arma di candela y polisnan a actua a base 
di informacionnan obtene di e scol mes, esta di señor Wiels. 
Tabatin e palabracion cu lo a selecta cierto di e muchanan 
cu ta considera sospechoso. 
Marnixcollege, segun e agente policial aki ta un di e scolnan 
cu no ta den un luz asina positivo pa loke ta trata droga. E 
caso aki a haya hopi atencion den pueblo, tambe por a tuma 
nota cu sala tabata yen. Ta interesante pa sa con e caso aki 
ta desaroya finalmente. Te na e momento aki ta principal- 
mente hues mr. Snitker cu a haci pregunta na e agentenan 
policial, cu algun biaha pregunta tambe di parti Ministerio 
Publico. Ministerio Publico ta duna hopi importancia na e 
hecho cu ta trata aki di muchanan menor di edad, pasobra 
principalmente e listramento na curpa tin e impacto di falta- 
mento cu un parti di privacidad sumamente esencial. 


WILLEMSTAD – Diamars, dia 20 di september ultimo, 
Conseho Social Economico (SER), riba peticion di Minister 
di Finansa, a saca un conseho riba e proposicion pa bini 
cu algun modificacion den decretonan gubernamental cu 
tin provisionnan pa regula e sector di loteria na Corsou y 
cu tin nan base den e Ordenansa riba Loteria di 1909 (P.B. 
1965, no. 85). E modificacionnan propone pa e Minister ta 
inclui condicionnan administrativo adicional cu bendedonan 
di number cu licencia o titularnan di licencia – tanto esnan 
existente como esnan nobo – mester cumpli cu né ora nan 
ta solicita o pidi pa alargá un permit di loteria. Banda di esey 
tin e proposicion pa obliga riferonan hiba un administracion 
basa riba un sistema automatisa. Mas aleu ta propone pa 
otorga, pa medio di mandato, autoridad di supervision y 


ehecucion na e fundacion Curaçao Gaming Control Board 
(GCB) pa cu sector di loteria, ya cu actualmente GCB no tin 
e autoridad aki cu excepcion di sanciona dor di revoca un 
licencia. 
E pakete di ahustenan propone tin como obhetivo reduci e 
perfil di riesgo di e sector di loteria na Corsou, denter di cua 
ta circula montantenan grandi di cen en efectivo, na un nivel 
aceptabel. Debi na e caracter di e sector, cu ta uno cu ta ”cash 
intensive”, ta considera e tipo di negoshi aki como susep- 
tibel pa labamento di placa y otro practicanan ilicito. Como 
cu esaki lo ta contra di e recomendacionnan di e Grupo di 
Accion Financiero Internacional (Financial Action Taskforce, 
FATF) pa cu labamento di placa y financiamento di teror- 
ismo (ML/TF), na cua Corsou como hurisdiccion, a compro- 
mete su mes, esaki por a conduci na exclusion di e sector 
di loteria di servicionan bancario primario (de-banking) y 
na de-risking, e fenomeno caminda banconan coresponsal 
internacional ta pone fin na relacion cu banconan local y por 
lo tanto na prestacion di servicio na e ultimo aki. 


Polisnan envolvi den listramento di muchanan 
na Marnixcollege den sala di corte 


SER ta conseha riba proposicion 
pa bin cu regulacion mas stricto 
riba sector di loteria 


19 

Corsou 

WILLEMSTAD - Dia 25 di januari un ‘son of the soil’ na 
Sint Maarten a tira un hende cu intencion pa mat’e pero e 
victima no a muri mientras cu e pistolero pa poco a scapa 
di su castigo pasobra ta dos polis cu tabata den bisindario 
dje suceso a mira un hende cu nan a describi despues na 
nan coleganan. E condenado a apela su castigo te den Corte 
Superior na Hulanda pero eynan e intento a fracasa y e 
castigo di 9 aña a keda valido. 
Abogado dje pistolero a uza cuater argumento pa busca 
liberacion di su cliente. 
1. Duda cu e dos polisnan cu lo a reconoce e pistolero tabatin 
rason pasobra ta riba camara nan a reconoce 
2. E orden di detencion cu Corte di Husticia a dicta no tabata 
corecto 
3. E tardansa di autoridadnan pa produci prueba contra e 
pistolero 
4. Finalmente abogado dje suheto a pasa e tempo den cual 
e por a entrega e apelacion final. 


Den prome instancia hues a absolve e pistolero basa riba 
identificacion dje sospechoso. Corte di Husticia a bay 
di acuerdo cu e apelacion pero a cambia e cargonan den 
intento di asesinato y violacion di posesion di ley di arma 
varios biaha. 
E dia dje intento di asesinato tabata 18 november 2018 
dilanti di un shap caminda tabatin hopi hende ta move y cu 
lo no por a reconoce e sospechosonan den e multitud. 
Ademas ta for di grabacion di un camara di siguridad nan a 
reconoce e sospechoso. 
E abogado defensor dje sospechoso a splica cu hamas ta 
posibel pa reconoce un hende den tanto otro hende y den e 


caos cu a surgi despues dje tiramento. 


Pe abogado defensor ta imposibel pa e dos polisnan por a 
identifica su cliente positivamente y Ministerio Publico basa 
nan mes solamente riba e tres imagennan. 
E hecho cu e dos polisnan a reconoce e sospechoso mirando 
den e camara no ta suficiente prueba of mester ta cu di ante- 
mano tabata e intencion pa condena nan. 
Un dje polisnan a bisa despues – no durante e comparacion 
– cu el a reconoce e pistolero pa su postura, su forma di 
cabes y su manera di cana. 
Ademas con por bisa cu y su cabey cortico cu pechi riba su 
cabes, loke pe abogado ta un misterio. 
Con bo por identifica e tipo di cabes cerca di un hende cu tin 
pechi riba su cabes. 


Despues e polis a splica cu e la reconoce e sospechoso pa 
su manera di cana y ki ora e la miré pasobra tin hopi mucha 
homber dje tipo ey na Sint Maarten. 
Ocho dia despues dje intento di asesinato un informante 
anonimo a yama warda di polis pa bisa cu fulano y tal ta e 
pistolero di Simpson Bay y polis a bira uza e informacion den 
verbal dje caso manera ta nan mes a mira ken a haci kico. 
Y asina tabatin dos momento mas cu e polisnan a kere cu ta 
nan sospechoso tabata core bay. 
Riba e grabacion di camara por mira tambe un dje dos pisto- 
leronan ta los tiro riba e victima. 
Despues di a wak pa’riba y p’abou, Procurador a insisti riba 
e castigo cu e pistolero a haya anteriormente solamente cu 
lo baha poco dje castigo pa cosnan inconsistente cu tin den 
e veredicto. 


WILLEMSTAD - Diabierna ultimo e Centro di Rescate y 
Coordinacion di Wardacosta a ricibi un peticion di Cuerpo 
Policial Corsou pa duna asistencia cu buskeda di un homber 
cu a cay den lama den bisindario di Shut na Costa Nort di 
Corsou. 


E homber hunto cu un otro homber tabata buscando kiwa, 
na momentu cu el a cay den lama. 
Helicopter di Wardacosta, Cuerpo Policial di Corsou y e avion 
Dash di Wardacosta tur a yuda den e buskeda pa e homber 


perdi. 


Tambe CITRO y e barco di Marina Hulandes Zr. Ms. Groningen 
a keda informa pa keda standby pa asistencia. 
Ultimo dianan Wardacosta a desplega e helicopter, a base di 
informacionnan cu a drenta, p’e buskeda di e homber perdi. 
Lamentablemente despues di e buskeda riba lama y canto di 
Costa, e persona no a ser encontra. 


Wardacosta ta desea famia di e homber forsa. 


Preso condena na 9 aña su apelacion 
na Corte Supremo no a prospera 


Update homber perdi den lama na Noordkant 

NO solamente como un intento pa preveni embaraso inci- 
dental pero tambe como un forma pa reduci e proceso cu 
hendenan muhe lo haci aborto, gobierno di Francia a dicidi 
cu e lo subsidia tur gasto pa e asina yama “morning-after- 
pill.” 


Te cu e siman aki na Francia pero na 
cantidad di pais y aki tambe na Aruba, 
un dama cu bay botica pa un 
“morning-after pill” despues di a tene 
relacion sexual sin proteccion, 
lo por solicita esaki sin cu te 
rekeri un carta di dokter. 


Esaki a wordo participa diamars ultimo pa Minister di 
Salubridad di Grancia, Francois Braun den un entrevista cu 
e corant 20 Minutes. 


Segun e mandatario Frances, den e pais tin un problema 
serio pa loke ta malesanan sexual contagioso y tambe 
un scarsedad grandi na loke ta medicamento preventivo 
pero awor ciudadanonan bou di 26 aña, proximamente por 
somete na mes na un control medico contra di tur malesa 


sexualmente contagioso, caminda anteriormente solamente 
hendenan cu kier haci un test pa contagio di HIV, no mester 
a paga pa esaki. 


Den un expresion sorpresivo, Minister Braun a mustra cu 
compara cu varios pais Europero, ciudadanonan Frances ta 
algun stap atras riba e tereno aki y gobierno lo presupuesta 
mas fondo pa un programa mas extenso di informacion. 


Awor ta bira posibel cu tur damanan cu tin necesidad di un 
“morning-after pill” lo por pasa na cualkier botica y nan 
lo ricibi esaki gratis, caminda anteriormente solamente un 
grupo limita di persona, tabata bin na remarca pa haya esaki 
liber di pago caminda nan mester a bin cu recept di dokter. 


Fuera di e puntonan menciona, 
gobierno Frances ta mira e desaroyo aki 
como algo cu lo yuda esunnan cu haya 
nan mes den un relacion sexual sea contra 
nan boluntad of sin cu nan ta cla pa Sali 
na estado, cual lo por bay yuda na evita cu 
hendenan lo opta pa comete aborto. 


Gobierno Frances lo subsidia 
“morning-after pill” pa hende muhe 

Fortaleza Pa Famia 


TA deber di tur mayor pa guia nan yiu riba bon caminda, 
si un mucha no ta haya bon ehempel for di cas, e no por 
ofrece nada ora e sali, pasobra ningun hende no por duna 
locual cu nan no tin. 


Tur caminda cu hende ta stima nan ta duna, p’esey 
mayornan mester duna nan miho tempo na nan yiunan, 
pa asina e pais por cosecha ciudadano integro , serio y di 
bon caracter. 


Ta notabel den un actitud di un hoben,for di cual cas e ta 
bin, kico e a ricibi di su mayornan, pasobra nos tur como 
mayor mester cuminsa pone mas tempo pa nos yiunan, 
pasobra e tempo den cual nos ta bibando ta trabahoso. 
(2 Timoteo 3 :1-9). 


Nos contacto personal cu nos yiunan, nos oracion, nos 
momento di sinta come hunto na mesa, tur esakinan ta 
importante pa nos hinca bon conseho, coreccion, y disci- 
plina den nos yiunan. 
Nos no ta yama pa pone nos yiunan rabia, pero nos deber 
ta pa sembra respet den nan, pa asina nan tambe tin 
respet pa duna na tur hende cu nan conoce. 


Si un mucha no tin respet, bo no por culpa su maestro/ 
maestra di scol, pero bo tin di bay bek cerca su mayornan, 
pasobra ta di eynan su formacion ta bini. 
Aunke e tempo a bira moderno, y tur cos ta digital, te 
ainda respet pa hende no a bira digital, y hopi biaha porta 
ta cera pa nos hubentud, pa motibo di falta di respet. 


Den un cas caminda tin falta di respet tur momento, e ta 
bira un custumber, y sin bo pensa actitud di bo yiunan 
ta cambia, pasobra nan ta sigui e ehempel cu abo cu ta 
mayor ta duna. 


Ora cu un hoben no tin respet pa su mes, hendenan cu no 
tin respet, of miho bisa malbadonan lo acerca, pasobra 
nan ta mira cu ta facil pa yega cerca dje. 


E bida di e hoben no ta facil, pero mas enfasis e mayornan 
pone riba e palabra di Dios pa su bida,respet y estudio, 
mas bendiciona e hoben su bida lo ta. 


Tin asina tanto trampa y distraicion den bida di un hoben 
cu e mayornan mes no por imagina con grandi nan ayudo 
pa bida di nan propio yiu mester ta. 


Cada hoben cu ta salba y bibando pa Cristo ta un trofeo 
pa nan mayornan, cada hoben cu ta cana den caminda 
di respet , hibando un bida decente ta un bendicion pa 
henter comunidad. 


Tin hopi hoben cu no a caba di crece ainda cu ya nan bida 
ta den decadencia, pasobra scuridad ta domina nan bida, 
y enbes di nan wak riba hende drechi, pa nan cana drechi 
nan ta wak riba hende robes cu ta biba un bida di mentira 
y inmoralidad y nan ta desea pa imita. 


No ta keda mayornan nada mas pa uni den oracion sclama 
na Dios, pasobra nos tur sa cu e ladron a bini pa sola- 
mente horta, mata y destrui, pero nos como mayor tin 
e autoridad den nos boca pa reprende for di bida di nos 
yiunan. 


Nos no por gamble cu bida di nos yiunan, nos no por laga 
pa mañan, locual nos tin di haci awe, pasobra ora un palo 
crece dobla e ta bira dificil pa bo stret e bek. 


Laga nos como mayor sirbi Dios seriamente y asina por ta 
un bon testimonio pa nos yiunan. 


Sinceramente , Pastor Marcel Balootje 


Bon ehempel ta bini di cas, 
riba caya no tin nada 

Every life is noted and is cherished, 
and nothing loved is ever lost or perished. 


“Señor ta mi wardador, mi’n tin falta di nada 
Den cunucu di yerba berde e ta ponemi 
sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Jaisley Boekhoudt 
*13-11-1987 - †17-09-2022 


Acto di entiero lo wordo anuncia despues. 


Gradicimento 


Den nomber di henter famia nos kier gradici 
un y tur cu a mustra atencion y manda flor, 
carchi, mensahe, y yamada cu e fayecimento y 
despedida di nos defunto stima: 


Alex Edward Toppenberg 
“Etty” 
*19-08-1943 - †13-09-2022 


Nos ta invita tur hende pa santo sacrificio di misa: 
Diasabra 24 di september na misa Inmaculada 
Concepcion pa 7:00 pm. 
Diamars 27 di september na Kapel di Alto Visa 
pa 5:00 pm 
Diasabra 1 di october na misa Inmaculada 
Concepcion pa 7:00 pm. 
Diamars 4 di cctober na Kapel di Alto Vista pa 
5:00 pm. 
Diasabra 8 di october na misa Inmaculada 
Concepcion pa 7:00 pm. 
Diamars 11 di october y diamars 18 di october 
na Kapel di Alto Vista pa 5:00 pm 


“Dios ta amor... y amor ta Dios, maske mi no ta na e mundo aki, tur dia lo mi 
ta banda di boso Curazon, mi por stens di loke Señor ta hasi” 
Salmo 33 


Cu dolor na nos curason, nos ta participa fayecimento 
di nos ser stima: 


Hyacintho F. Kock 
Cariñosamente yama “Chinto” 
*10-09-1934 - †20-09-2022 


Acto di entiero lo wordo anuncia despues 

Every life is noted and is cherished, 
and nothing loved is ever lost or perished. 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Cu dolor na nos curason, nos ta anuncia fayecimento di: 


Christine E. D. C. 
Gamez Galezo 
*28-08-2019 - †11-09-2022 


Na nomber di su: 
Mayornan: 
Erick y Christina Gamez Galero 


Rumannan: 
Christy-Ann Semeleer 
Danilo Semeleer 
Christian Alexander Gamez Galero 
Edrick Gamez Galero 
Caroline “Alexia” Gamez Galero 


Wela: Nataly Ras 
Welo: Giovanni Tromp y pareha 
Cesar y Dalila Gamez Galero 


Bisawela: Rosa Ras 
Anastacia Gamez 
Cecilia Galero 
Bisawelo: Juan Tromp 
†Martiniano Galero 


Manera Wela: Anagaly Erasmus 


Tantanan: Valeria Tromp y yiu 
Givianca Tromp 
Jovaneska Gamez y yiunan 
Jennifer Gamez y yiu 
Rodger y Nallelys Gamez y yiunan 
AlexanderGamez 


Primo y prima: Diaman, Jathal, Adon, Anastacia, Rosemary, 
Victoria, Mia 


Pepe: Rose-Ann y Sednji Sambo y yiunan 
Madrina: Medilyse Zievinger y yiunan 
Padrino: Rigal Luidens 


Amigo di cas: Leonardo y Gloria Chong y famia, Rashid y 
Malyn van Bergen y yiunan, Leidymar y Glembert Kock y 
yiunan, Gina y Raul Aparicio 


Oportunidad pa condolencia: Aurora Funeral Home, 
diabierna 23 di September 2022 di 7:00 pa 9:00 di anochi. 


Ta invita pa e acto d entiero cu lo tuma lugar diasabra 24 di 
September 2022 na misa Santa Annadi 2:00 pa 4:00 di atardi, 
despues lo sali pa Santana catolico na Noord. 


No keda asombrá pa loke Mi ta bisa; pasobra ta yega e ora ku tur 
ku ta morto den graf lo skucha su stem 
Huan 5:28 


Nos ta anuncia fayecimento di 


Angelica Arcangela 
Lampe – Tromp 
*2 oktober 1946 – †18 september 2022 


Na nomber di su esposo: 
Raymond Lampe 


Mayornan: † Jose “Joe” Tromp y esposa 


Yiu: Mark Lampe y Meike Lampe – Landeweer y famia 


Nietonan: Luka y Thomas Lampe 


Mescos cu yiu : Michelline Rojer – de Kort 
Elizabeth Eskens – de Kort 
Chris Micheal de Kort 


Suegronan: Klaas Landeweer y Letteke Landeweer – van Dorsser 


Rumannan : Beatrix y Ronny Christiaans -Tromp 
Basilo Tromp y Ana Blanco 
† Carlos Tromp 
† Augustin Tromp 


Sobrino y sobrinanan : Mayra Tromp y Pedro Ras y yiunan 
Marcia Tromp y Ryan Celaire y yiunan 
Eugene Christiaans y Anouska Christiaans V/D Linden y Yiunan 


Tanta y omonan : † Benito “Buchi Ben” y Sera Tromp y famia 
Victoriano “Tilin” y Rosa Tromp y famia 
! Alejandro “Calan” y Alicia Tromp y famia 


Cuñanan 
Facundo Lampe y Fransica Lampe – Paula y famia 
Cristina Lampe y famia 
Nelson Lampe y Cynthia Lampe - Davis y famia 


Primo y primanan 


Demas famia y conocir: Tromp, Lampe, Landeweer, Uitdehaag, 
Eskens, Christiaans, Blanco, Giel, Gomes, de Kort, Ridderstaat, 
Dijkhoff, Brete, Franken, Maduro, Davis, Quandus, Eckmeyer, Hart, 
Wolff, Geerman, Besaril, Seegers, van Dalen, Diaz, Flanegin, Croes, 
Vrolijk, Kelly, Bernadina, Boekhoudt, Jacobs, Paula, Hoek, Hoevertsz, 
Ras, Henriquez, Marvall, Thiel, v/d Linden 


Su rumannan Christian testigo di Jehova 


su companeronan di Aqua Windie’s 
y ex-colleganan di Tony Roma’s y Hard Rock Café Aruba. 


Y demas famia y conocirnan ta invita pa acto di despidida 
diaheubs 22 di September 2022 na Salon di Reino di testigo di 
Jehova na Bubali 5F di 9 AM pa 11 AM. 


Despensa nos si di den nos tristeza nos por a lubida un of otro 
persona. 
Despues di despidida nos no ta ricibi bishita na cas. 

Every life is noted and is cherished, 
and nothing loved is ever lost or perished. 


The swirling and shimmering leaf 
Lands softly 
Debbie 


Deborah Ann Taylor 
Williams 
“Debbie” 
29-5-41 - 18-9-22 


Celebrating her life: 
Children 
Lucia and Kees 
Paul and Maureen 
Kai and Eveline 


Grandchildren 
Aaron, Taco, Sean, Sam, 
Thije, Sverre 


Brother 
John and Caroline 


Nephews 
Caleb, Jared, Nathaniel and their families 


Friends near and far 


Many heartfelt thanks to all medical and nursing professionals 
that supported us all. 


Condolences may be offered at Aurora Funeral Home on 
Thursday, September 22 from 6 to 8 PM. 


Please wear cheerful colors. In lieu of flowers, please make a 
donation to your favorite charity. Debbie’s choice would be 
The Donkey Sanctuary or Fundacion pa Nos Communidad. A 
box will be available. 


Cremation will take place privately. 


A Celebration Of Life will be organized at a later date. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, Pa mi bolbe haña forsa”. 
Salmo: 23 


Cu profundo tristeza pero agradecido pa 
tur loke cu E a nifica pa nos, nos ta participa 
fayecimento repentino di nos kerido tata, 
ruman, opa, primo y omo: 


Adolph Oswald Oehlers 
Mihor conoci como: “Dino” 
*05-04-1934 - †19-09-2022 


Acto di entiero lo wordo anuncia despues. 


N 
a ocasion di bishita di Minister Maduro di Cultura na e at- 
alier di e artista Arubiano Gilbert Senchi na Bogota, sra. 
Miriam Dabian directora di ATA pa Latino America tabata pre- 
sente y a percura pa prensa na Colombia tambe wordo poni na 
altura di e trabou nan cu ta wordo haci pa integra mas arte pu- 
blico na ‘La isla Feliz de Aruba.’ 
Turismo ta diversificando y e turista cu ta bishita Aruba mas 
y mas ta busca pa haya sa mas di e historia y e cultura di nos 
Pais. Pa e motibo aki na ocasion di e bishita di Minister Maduro 
na e atalier di e artista Gilbert Senchi, a invita sra. Miriam 
Dabian pa asina ATA Latino America tambe por haya sa mas 
di e trabounan cu ta wordo haci pa integra mas obra di arte 
publico na Aruba. 
E obra ‘Driekel’ cu proximamente lo bay dorna un rotonde den 
e area turistico di nos Pais, ta un obra di arte publico cu ta 
conscientisa nos y brinda honor na tur esfuerso cu ta wordo 
haci pa proteha e Driekel cu ta scoge Aruba pa bin traha su 
neishi y pone su webonan. E Driekel tur aña ta biaha miles di 
miya pa bin Aruba y ta nos Pais su prome ‘repeat visitor.’ Pa 
e motibo aki e obra di arte publico ‘Driekel’ ta brinda honor y 
gratitud tambe na tur turista cu ta bishita nos Pais tur aña. 
Minister Maduro ta gradici sra. Miriam Dabian y staf di ATA Latino 
America hunto cu reportero di El Tiempo pa tabata presente na 
ocasion di e ‘private viewing’ di e obra Driekel. 
Arte y Cultura tambe ta un forma pa atrae turismo pa Aruba y 
e mandatario ta contento di por a comparti informacion riba e 
plannan pa integra mas arte publico na encanto di turismo na 
Aruba. 


Minister Maduro ta gradici 
ATA Latino America pa nan 
presencia n’e presentacion di e 
artista Arubiano Gilbert Senchi 

